אוכלי-צמחים

ממוזער|230px|קפיבארה ניזונה מעשבים בברזיל.
ממוזער|230px|פנדה ענקית ניזונה מחזרן.
ממוזער|230px|פרפר יונק צוף מפרח.
אוכלי-צמחים או הרביבורים (מלטינית: "herba" – צמח, "vorus" – בליעה) הם בעלי חיים הניזונים מאורגניזמים אוטוטרופיים. המונח מתייחס הן לאוכלי עלים והן לאוכלי החלקים האחרים של הצמח: פרחים, זרעים, פירות, פקעות, צוף, אבקת פרחים, ועצים. הם כוללים מגוון של מינים: רוב הפרסתנים, הרבה פרימטים, מכרסמים וארנבאים, עטלפי פרי, עופות כמו היען, התוכיים, היוניים, התרנגולאים והברווזיים, כמה זוחלים כמו צבים, חרדון צב ואיגואנה, רוב שבלולי היבשה ומאות אלפי מיני חרקים כמו חגבים, פרפרים, חיפושיות, כנימות, צרצרים, נמלים, טרמיטים ועוד.

ההרביבורים עברו התאמה לאכילת צמחים ולא בשר. הם מהווים חוליה חשובה במארג המזון, מכיוון שהם הופכים את החומר האורגני, שהצמחים ייצרו מאנרגיית השמש, למזון היכול להיצרך על ידי אוכלי כל וטורפים. הם מכונים 'צרכנים ראשוניים'.

צמחים שונים פיתחו הגנה מפני טריפה, כמו: קוצים, ריח דוחה או רעלים. כתגובה, פיתחו חלק מההרביבורים מנגנונים המסייעים להתגבר על הגנות אלה. מצב זה, בו הנטרף מתגונן והטורף לומד איך לעקוף את מנגנוני ההגנה של הנטרף, מכונה לעיתים מרוץ חימוש ביולוגי.

גם מספר אנשים ניזונים מדיאטה צמחונית ונמנעים מתזונה מהחי (לרוב המונח כולל הימנעות מבשר יונקים ועופות אך לא ממאכלי ים או מביצים), אך בניגוד לבעלי החיים בני אדם הם אוכלי-כל מבחינת ההתמחות האקולוגית. התזונה הצמחונית או הטבעונית נובעת מהתנהגות או מהרגל ספציפי של הפרט ולא של כלל האוכלוסייה.

סוגי הרביבורים
ישנם מספר סוגים של הרביבורים המתחלקים על פי סוג מזונם, צורת השגתו והיחס בינם לבין הצמח – לא כולם "טורפים" את הצמחים. חלקם נותנים עבורם שירותים בתמורה למזון.

 שם  תיאור  שם מדעי  מין לדוגמה  תמונה אוכלי אצות מינים הניזונים מאצות שונות, גדולות או פיטופלנקטון.  Algivores החילזון הימי Calliostoma annulatum100px אוכלי פירות  מינים הניזונים מחלקי פירות של צמחים ומעבירים את הזרעים הרחק מצמח האם.  Frugivore  קררו  100px אוכלי עלים מינים הגוזלים מצמחים את עליהם או גבעוליהם ומעכלים אותם.  Folivore  קוף חוטם  100px אוכלי פרחים  מינים הניזונים מחלקי פרחים שונים.  florivore  הדרור Passer cinnamomeus 100px לוחכי עשב  מינים הלועסים את החלק העליון של העשבים ברחבי העולם.  Graminivore  גנו כחול 100px יונקי צוף  מינים המוצצים צוף מפרחים ומאביקים את הצמח.  Nectarivore  קוליברי אנה 100px אוכלי זרעים  מינים הניזונים מזרעי צמחים, בין השאר המוגנים על ידי אצטרובלים.  Granivores  פרוש מצוי  100px אוכלי אבקה  מינים הניזונים מאבקנים של פרחים וגורמים להאבקת פרחים.  Palynivore  דבורת הדבש  100px מוצצי לשד מינים המוצצים את לשד העצים והגבעולים ויכולים אף להרוג את הצמח.  Mucivores  כנימות עלה  100px אוכלי עצה מינים האוכלים את העצה הקשה של העצים.  Xylophagy  טרמיטים  100px

ראו גם
טורפים
אוכל-כול
אוכלי פגרים
יונקי צוף

קישורים חיצוניים

הערות שוליים

*
קטגוריה:ערכים שבהם תבנית בריטניקה אינה מתאימה